Vi er en familie på seks (foreldre, besteforeldre og to barn) som tilbrakte en deilig uke i dette nydelige huset. Huset ligger landlig og fint til med en strålende utsikt mot Palma. Uteområdet er rikt utstyrt og gir mulighet for bading, avslapping i hengekøye og lek (fotballmål, basketkurv osv). Bernat og hans familie var svært gjestfrie og ga oss også mange gode tips til utflukter og ting å gjøre mens vi var i huset. Den lille byen Alaro, som ligger 2,5 km unna huset, har et koselig torg med isbar og flere hyggelige restauranter. Vi anbefaler stedet på det varmeste.